Author: OI
Last saved by: agenda0
Company: MDPT

Predkladacia správa

                   
         Podnetom na vypracovanie Informácie o realizácii úloh vyplývajúcich z rozpracovania aktualizovaných zásad štátnej dopravnej politiky SR je bod B.2. uznesenia vlády SR č. 21 zo dňa 12.1.2000 k aktualizácii a rozpracovaniu zásad štátnej dopravnej politiky SR. Predkladaná informácia má spätnú väzbu k  prijatému uzneseniu vlády SR č.21/2000.

       Uznesením vlády SR č. 21/2000 boli prijaté úlohy v oblasti legislatívy a koncepcií v doprave. Materiál v jednotlivých častiach uvádza ciele štátnej dopravnej politiky SR a informuje o realizácii zámerov štátnej dopravnej politiky SR, ako aj o  plnení  vybraných  úloh  vyplývajúcich  z   prílohy  k  uzneseniu  vlády  SR  č. 21/2000. Je možné konštatovať, že úlohy vyplývajúce  z  aktualizovaných  zásad štátnej dopravnej politiky MDPT SR realizuje v súlade so zámermi štátnej dopravnej politiky SR.

      Materiál má informatívny charakter. Nemá žiadne dopady na verejné financie, zamestnanosť, stav životného prostredia a pod. Informáciu nie je potrebné prerokovať v poradných orgánoch  a nie je potrebné predložiť ju po prerokovaní vládou inému orgánu, ani prerokovať túto informáciu do určitého termínu. Pre nesprístupnenie materiálu nie sú dôvody.